wannaphong/clean_thaiwikipedia huggingface dataset:
# การทำเล็บ
การทำเล็บ คือการตกแต่งมือและเล็บชึ่งปฏิบัติได้ทั้งในที่บ้านหรือในร้านทำเล็บโดยช่างเล็บมือชีพที่มีใบอนุญาตหรือช่างทำเล็บ การทำ manicure ไม่เพียงรักษาและดูแลเล็บธรรมชาติของเราแต่ยังช่วยถนอมมืออีกด้วย การทำ manicure ประกอบด้วยการตะใบขอบเล็บให้เป็นทรงที่ต้องการ บำบัดหนังกำพร้า นวดมือและทาน้ำยาบนเล็บ นอกจากนี้ยังมีบริการ ทำ manicure พิเศษสำหรับเฉพาะมือและเท้า สำหรับมือ จะแช่ด้วยสารที่ทำให้นิ่มแล้วตามด้วยการทาโลชั่น ซึ่งเป็นลักษณะที่ทำในร้านทั่วไป ขั้นตอนนี้สามารถใช้กับเล็บเท้า และเท้า ที่เรียกว่า pedicure

คำว่า “manicure” มาจากภาษาลาติน: manus แปลว่ามือ และ cura แปลว่า การดูแล

การบำบัดเล็บอื่นๆอาจรวมถึงการใช้เช่น acrylics หรือเล็บเทียมแบบ gel การทำ manicure บางคนอาจรวมถึง การเพ้นท์ลายบนเล็บหรือ ติดด้วยเพรชพลอย

ในหลายพื้นที่ ช่างทำเล็บต้องมีใบได้รับอนุญาตและต้องปฏิบัติตามระเบียบ เนื่องจากผิวที่จะถูกจัดการและมีการตัดแต่ง บางครั้งอาจมีความเสี่ยงที่จะกระจายการติดเชื้อเมื่อเครื่องมือที่ใช้ถูกใช้ในคนจำนวนมากดังนั้นเรื่องความสะอาดและอนามัยจึงสำคัญมาก

 ประวัติ 
การทำเล็บ ได้เริ่มต้นเมื่อ 5,000 ปีที่แล้ว และในประเทศอินเดียมีการใช้ henna ในการตกแต่งเล็บ คำว่า Mehendi มีความหมายเหมือนกันสำหรับ henna ซึ่งมาจากภาษาสันสกฤต mehandika สมเด็จพระจักรพรรดินีฉือสี่ พระพันปีหลวงของจีนหรือที่รู้จักกันในประเทศไทยว่า ซูสีไทเฮา ก็เป็นที่รู้จักกันดีในการบำรุงและดูแลเล็บให้ยาวเป็นธรรมชาติได้เป็นอย่างดี

French manicure เป็นการทำ manicure ให้คล้ายเหมือนเล็บธรรมชาติและมีลักษณะโดยเล็บฐานจะเป็นสีชมพูธรรมชาติและปลายเล็บเป็นสีขาว ปลายของเล็บจะทาด้วยสีขาวขณะที่เหลือของเล็บจะทาด้วยสีชมพูหรือสี nude French manicure อาจมีมาตั้งแต่ในศตวรรษที่ 18 ในปารีสและเป็นที่นิยมในปี 1920s และ 1930s เหมือนสไตล์อื่นๆ manicure ถูกใช้ในหลากหลายเหตุผลของความสวยงาม หลายคนเลือกทำ French manicure เพราะเรียบง่ายและทำให้เล็บดูเป็นธรรมชาติและสุขภาพดี นอกจากนี้ก็ยังสามารถตกแต่งเล็บที่สมบูรณ์หรือบกพร่องให้ดูดีขึ้นได้
# เรดเอิร์ธ
เรดเอิร์ธ  เป็นชื่อของเชนนานาชาติระหว่างร้านขายเครื่องสำอางและผลิตภัณฑ์ดูแลร่างกาย

บริษัทได้ก่อตั้งขึ้นในประเทศออสเตรเลียในปี 1989 และเป็นบริษัทที่คำนึงถึงสิ่งแวดล้อม คล้ายกับเครื่องสำอางแบรนด์ The Body Shop ตั้งแต่นั้นมา เรดเอิร์ธก็มีการเปลี่ยนเป็นเครื่องสำอางแฟชั่นที่เน้นสีฉูดฉาด 

ร้านแรกของพวกเขาตั้งอยู่ที่เมลเบิร์นเซ็นทรัลคอมเพล็กซ์ในเมลเบิร์น เรดเอิร์ธ ขณะนี้ได้เปิดร้านค้าหลายสาขาในเมืองใหญ่ในออสเตรเลียและนิวซีแลนด์ ในปี 1993 พวกเขาย้ายเข้าสู่ตลาดเอเชีย ได้เปิดร้านค้าสาขาในฮ่องกงและสิงคโปร ตั้งแต่นั้นมาเรดเอิร์ธมีการขยายตัวในประเทศแคนาดา ไทย เนเธอร์แลนด์ สหราชอาณาจักร สหรัฐอาหรับเอมิเรตส์ จีน อเมริกา ปากีสถานและญี่ปุ่น

ในปี 2001 บริษัทได้ถูกซื้อโดย Esprit  เป็นผลให้ผลิตภัณฑ์เรดเอิร์ธยังแพร่หลายอยู่ในร้าน Esprit และในปี 2003 ผลิตภัณฑ์เรดเอิร์ธได้ย้ายเข้ามาในตลาดห้างสรรพสินค้าเป็นที่แรกในนิวซีแลนด์

เรดเอิร์ธขณะนี้ได้มีการเปิดร้านค้าอยู่ในกว่า 20 ประเทศและมีมากกว่า 1000 ร้าน
# ออริจินส์
ออริจินส์ (ชื่อเดิมคือ) คือแบรนด์เครื่องสำอางจากสหรัฐอเมริกา ก่อตั้งขึ้นในปี พ.ศ. 2533 โดย Leonard Lauder บุตรชายของ Estee Lauder ออริจินส์เป็นหนึ่งในแบรนด์เดิมของบริษัท Estee Lauder ซึ่งหมายความว่ามันเป็นกรรมสิทธิ์ของครอบครัว Lauder โดยไม่ได้ผ่านการเข้าถือสิทธิ์หรือถูกซื้อ

ออริจินส์เป็นที่รู้จักสำหรับผลิตภัณฑ์ดูแลผิว หนึ่งในสายผลิตภัณฑ์อันเป็นที่รู้จักคือ “Perfect World” ออริจินส์ยังมีชื่อเสียงสำหรับการทำงานร่วมกับ Dr. Andrew Weil อย่างต่อเนื่องในสายผลิตภัณฑ์ที่ชื่อ “Plantidote”

ในเดือนพฤศจิกายน พ.ศ. 2550 ออริจินส์ได้เปิดตัวผลิตภัณฑ์ดูแลผิวชีวภาพที่ได้ตรารับรองจากกระทรวงเกษตรแห่งสหรัฐอเมริกา (USDA) ว่ามีสารชีวภาพถึง 95% เป็นครั้งแรก

 แหล่งข้อมูลอื่น 
 Official homepage
 Review of Origins A Perfect World skin care products by cosmopolis.ch
 Origins Product Reviews
# มณฑลพอเมอเรเนีย (ค.ศ. 1815–1945)
มณฑลพอเมอเรเนีย  เป็นมณฑลในราชอาณาจักรปรัสเซียและต่อมาเสรีรัฐปรัสเซียระหว่าง ค.ศ. 1815 จนถึง ค.ศ. 1946 ตั้งแต่นั้นมาก็เป็นส่วนหนึ่งของเยอรมนีและโปแลนด์

มณฑลพอเมอเรเนียก่อตั้งขึ้นจากมณฑลพอเมอเรเนีย (ค.ศ. 1653-1815) (ฟาร์เทอร์พอเมอเรเนีย และเวสเทิร์นพอเมอเรเนีย) และสวีดิชพอเมอเรเนีย (ตอนเหนือของเวสเทิร์นพอเมอเรเนีย) อาณาบริเวณของมณฑลคล้ายคลึงกับอาณาบริเวณของอดีตอาณาจักรดยุคแห่งพอเมอเรเนียที่หลังจากสนธิสัญญาเวสต์ฟาเลียของปี ค.ศ. 1648 ถูกแบ่งแยกระหว่างบรานเดนบวร์ก-ปรัสเซียกับสวีเดน และรวมเขตชิเวลไบน์ (Schivelbein) และดรัมบูร์กที่เดิมเป็นของนอยมาร์คWerner Buchholz, Pommern, Siedler, 1999, p.366, ISBN 3886802728
# มณฑลพอเมอเรเนีย (ค.ศ. 1653–1815)
จังหวัดปอมอร์สกีแย  เป็นจังหวัดหนึ่งของบรานเดนบวร์ก-ปรัสเซียและต่อมาราชอาณาจักรปรัสเซีย หลังจากสงครามสามสิบปี พอเมอเรเนียประกอบด้วยฟาร์เทอร์พอเมอเรเนีย (Farther Pomerania)  ต่อมาดินแดนของจังหวัดก็ขยายออกไปรวมดินแดนเลาเอนบูร์กและบือโทว์, ดราไฮม์ และสวีดิชพอเมอเรเนียทางตอนใต้ของแม่น้ำเพเนอ จังหวัดปอมอร์สกีแยของ ค.ศ. 1653-1815 ตามมาด้วยจังหวัดปอมอร์สกีแยที่ก่อตั้งขึ้นในปี ค.ศ. 1815
# นาร์ส คอสเมติกส์
นาร์ส คอสเมติกส์  เป็นบริษัทเครื่องสำอางและผลิตภัณฑ์ดูแลผิวจากฝรั่งเศส ซึ่งฟร็องซัว นาร์ (François Nars) ช่างแต่งหน้าและช่างถ่ายภาพชาวฝรั่งเศส ก่อตั้งขึ้นใน ค.ศ. 1994 เครื่องสำอางกลุ่มแรกของนาร์สเป็นลิปสติก 12 แบบซึ่งวางขายที่บาร์นีส์นิวยอร์ก (Barneys New York) นับแต่นั้นนาร์สก็ได้สร้างสรรค์ผลิตภัณฑ์ความสวยความงามสำหรับการใช้งานหลายรูปแบบ และปัจจุบันเป็นบริษัทในเครือชิเซโด (Shiseido) สินค้าของนาร์สนั้นหลัก ๆ แล้ววางขายที่ห้างสรรพสินค้าในประเทศต่าง ๆ ราว 30 ประเทศ ซึ่งรวมถึงประเทศญี่ปุ่น ตลอดจนประเทศในทวีปอเมริกา ยุโรป และเอเชียตะวันออกเฉียงใต้
# ฟาร์เทอร์พอเมอเรเนีย
ฟาร์เทอร์พอเมอเรเนีย  คือบริเวณก่อนหน้าที่จะมีการการเปลี่ยนเขตแดนเยอรมัน-โปแลนด์ในปี ค.ศ. 1945 (Oder-Neisse line) ที่ประกอบด้วยดินแดนทางตะวันออกของอาณาจักรดยุคแห่งพอเมอเรเนียที่ต่อมาเป็นจังหวัดปอมอร์สกีแย ที่ครอบคลุมตั้งแต่แม่น้ำโอเดอร์ทางตะวันตกไปจนถึงบริเวณพอเมอเรเนียทางตะวันออก ในปัจจุบันดินแดนส่วนใหญ่ของฟาร์เทอร์พอเมอเรเนียอยู่ภายในจังหวัดเวสต์พอเมอเรเนียของประเทศโปแลนด์ (West Pomeranian Voivodeship) ขณะที่ทางตะวันออกสุดอยู่ภายในจังหวัดปอมอร์สกีแยโปแลนด์ (Pomeranian Voivodeship)

ดินแดนฟาร์เทอร์พอเมอเรเนียหลัง ค.ศ. 1945 ของโปแลนด์เรียกว่า "Pomorze Zachodnie" ("พอเมอเรเนียตะวันตก") ในภาษาโปแลนด์สมัยใหม่ "Pomorze Zachodnie" เป็นคำที่มีความหมายเดียวกับ "จังหวัดปอมอร์สกีแยตะวันตก" แต่ในประวัติศาสตร์เป็นคำที่หมายถึงดินแดนทางตะวันตกของพอเมอเรเนียที่รวมทั้งฟอร์พ็อมเมิร์น ที่ในภาษาอังกฤษเรียกว่า "พอเมอเรเนียตะวันตก"

ฟาร์เทอร์พอเมอเรเนียเกิดขึ้นจากการแบ่งบริเวณของอาณาจักรดยุคแห่งพอเมอเรเนียในปี ค.ศ. 1532 ที่เรียกในขณะนั้นว่า "พอเมอเรเนีย-ชเตททิน" ที่รวมภูมิภาคในประวัติศาสตร์ของอาณาจักรสังฆราชแห่งคัมมิน, อาณาจักรเคานต์แห่งเนาการ์ด, ดินแดนชลาเวและชตอลพ์ (Lands of Schlawe and Stolp) และดินแดนเลาเอนบูร์กและบือโทว์ หลังจากการลงนามในสนธิสัญญาชเตททิน (Treaty of Stettin) ในปี ค.ศ. 1653 ในการแบ่งเขตแดนของพอเมอเรเนียระหว่างสวีเดนกับบรันเดินบวร์คแล้ว ฟาร์เทอร์พอเมอเรเนียก็กลายเป็นจังหวัดปอมอร์สกีแย (ค.ศ. 1653-1815) ของบรันเดินบวร์ค-ปรัสเซีย หลังจากการจัดระบบจังหวัดใหม่ในปรัสเซียในปี ค.ศ. 1815 ก็กลายเป็นจังหวัดปอมอร์สกีแย ฟาร์เทอร์พอเมอเรเนียบริหารเป็น "จังหวัด" (Regierungsbezirk) เคิสลิน (Köslin) ในปี ค.ศ. 1938 โพเซิน-เวสต์ปรัสเซียก็ได้รับการผนวกเข้าเป็นส่วนหนึ่งของฟาร์เทอร์พอเมอเรเนีย ในปี ค.ศ. 1945 ฟาร์เทอร์พอเมอเรเนียก็ตกอยู่ภายใต้การปกครองของสหภาพโซเวียต และต่อมาภายใต้การบริหารของโปแลนด์ จากนั้นชาวโปแลนด์ก็เข้าไปตั้งถิ่นฐานหลังจากการอพยพและการขับชาวเยอรมันออกจากโปแลนด์ ก่อนปี ค.ศ. 1999 จังหวัดชแชชิน (Szczecin Voivodeship ค.ศ. 1945-1998) และจังหวัดคอชาลิน (Koszalin Voivodeship ค.ศ. 1950-1998) และจังหวัดสวุปสก์ (Słupsk Voivodeship ค.ศ. 1975-1998) ก็มีบริเวณที่คล้ายคลึงกับฟาร์เทอร์พอเมอเรเนียเดิม ใน ค.ศ. 1999 จังหวัดชแชชินและจังหวัดคอชาลินรวมตัวกันเป็นจังหวัดปอมอร์สกีแยตะวันตก ขณะที่จังหวัดสวูปสค์รวมกับจังหวัดปอมอร์สกีแยโปแลนด์
# คำผาย นุปิง
คำผาย นุปิง (19 พฤษภาคม พ.ศ. 2467 – 23 กันยายน พ.ศ. 2557) เป็นศิลปินพื้นบ้านการขับซอ สามารถเขียนบทที่มีสำนวนภาษาอันไพเราะสละสลวย ได้รับการประกาศเกียรติคุณซอ เมื่อ พ.ศ. 2514 ได้รับการยกย่องเชิดชูเกียรติเป็นผู้มีผลงานดีเด่นทางวัฒนธรรม สาขาศิลปะ เมื่อปี พ.ศ. 2533 ในฐานะที่เป็นศิลปินที่อนุรักษ์วัฒนธรรมพื้นบ้านอันเป็นมรดกการแสดงของภาคเหนือ

 ประวัติ 
คำผาย เกิดเมื่อวันที่ 19 พฤษภาคม พ.ศ. 2467 ที่บ้านหัวนา ตำบลท่าน้าว อำเภอภูเพียง จังหวัดน่าน ศิลปินพื้นบ้านมีความสามารถในการขับซอ สามารถเขียนบทซอที่มีสำนวนภาษาอันไพเราะ สละสลวย เคยได้รับการประกาศเกียรติคุณซอ เมื่อ พ.ศ. 2514 ได้รับการยกย่องเชิดชูเกียรติเป็นผู้มีผลงานดีเด่นทางวัฒนธรรม สาขาศิลปะ เมื่อปี พ.ศ. 2533 ในฐานะที่เป็นศิลปินที่อนุรักษ์วัฒนธรรมพื้นบ้านอันเป็นมรดกการแสดงของภาคเหนือ

 เสียชีวิต 
คำผาย ถึงแก่กรรมด้วยโรคชรา ณ โรงพยาบาลน่าน ในวันที่ 23 กันยายน 2557 เวลา 10.00 น. สิริอายุได้ 90 ปี มีพิธีพระราชทานเพลิงศพเมื่อวันที่ 1 ตุลาคม พ.ศ. 2557 ณ สุสานบ้านหัวนา อำเภอภูเพียง จังหวัดน่าน โดยในงานพระราชทานเพลิงศพครั้งนี้มีศิลปินล้านนาเข้าร่วมจำนวนมาก เช่น บัวซอน ถนอมบุญ ศิลปินแห่งชาติ ผ่องศรี เมืองพาน มานพ เมืองพร้าว แสงเอ้ย สุริยะมล และลำดวน สุวรรณภูคำ เป็นต้น

 เครื่องราชอิสริยาภรณ์ 
ราชกิจจานุเบกษา ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ (จำนวน ๕,๗๒๒ ราย)
# จักรพรรดิแฟร์ดีนันท์ที่ 2 แห่งจักรวรรดิโรมันอันศักดิ์สิทธิ์
จักรพรรดิแฟร์ดีนันท์ที่ 2 แห่งโรมันอันศักดิ์สิทธิ์  (9 กรกฎาคม ค.ศ. 1578 - 15 กุมภาพันธ์ ค.ศ. 1637) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ฮาพส์บวร์ค ผู้ทรงครองราชบัลลังก์ระหว่างปี ค.ศ. 1619 จนเสด็จสวรรคตเมื่อวันที่ 15 กุมภาพันธ์ ค.ศ. 1637 พระองค์ครองราชย์ต่อจากสมเด็จพระจักรพรรดิแม็ทไธยัสผู้ทรงเป็นลูกพี่ลูกน้องกัน

 พระอิสริยยศ
สมเด็จพระจักรพรรดิแห่งจักรวรรดิโรมันอันศักดิ์สิทธิ์ (ค.ศ. 1619 - ค.ศ. 1637)
 พระมหากษัตริย์แห่งเยอรมนี (ค.ศ. 1618 - ค.ศ. 1637) 
พระมหากษัตริย์ฮังการี (ค.ศ. 1618 - ค.ศ. 1625)http://www.britannica.com/EBchecked/topic/204463/Ferdinand-II 
พระมหากษัตริย์โบฮีเมีย (ค.ศ. 1617 - ค.ศ. 1619, ค.ศ. 1620 - ค.ศ. 1637)
 อาร์ชดยุกแห่งออสเตรียใน (ค.ศ. 1590 - ค.ศ. 1637) 
 อาร์ชดยุกแห่งออสเตรีย (ค.ศ. 1619 - ค.ศ. 1637)
 อาร์ชดยุกแห่งเฟอร์เธอร์ออสเตรีย (ค.ศ. 1619 - ค.ศ. 1623)
# ฮัมดาน บิน มุฮัมมัด อาล มักตูม
ชัยค์ ฮัมดาน บิน มุฮัมมัด บิน รอชิด อาล มักตูม (ประสูติวันที่ 14 พฤศจิกายน ค.ศ. 1982) เป็นมกุฎราชกุมารดูไบ สหรัฐอาหรับเอมิเรตส์ พระองค์เป็นที่รู้จักในพระนามแฝงตอนตีพิมพ์บทกวีว่า ฟัซซาอ์  ซึ่งหมายถึง "ผู้ที่ช่วยเหลือ" ในภาษาอาหรับ ในฐานะนักขี่ม้า มักตูมทรงชนะรางวัลชิงแชมป์โลกในรายการการแข่งขันขี่ม้าระดับโลกไปหลายรายการ

พระองค์ได้รับการสถาปนาเป็นมกุฎราชกุมารแห่งดูไบตั้งแต่วันที่ 1 กุมภาพันธ์ ปี 2008
# จักรพรรดิมัททีอัสแห่งจักรวรรดิโรมันอันศักดิ์สิทธิ์
จักรพรรดิมัททีอัสแห่งจักรวรรดิโรมันอันศักดิ์สิทธิ์  (24 กุมภาพันธ์ ค.ศ. 1557 - 20 มีนาคม ค.ศ. 1619) ทรงเป็นจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ฮาพส์บวร์ค ผู้ทรงครองราชบัลลังก์ระหว่างปี ค.ศ. 1612 จนเสด็จสวรรคตเมื่อวันที่ 20 มีนาคม ค.ศ. 1619 พระองค์เป็นพระราชโอรสในจักรพรรดิมักซีมีเลียนที่ 2 แห่งโรมันอันศักดิ์สิทธิ์และมาเรียแห่งสเปน

 พระอิสริยยศ
สมเด็จพระจักรพรรดิแห่งจักรวรรดิโรมันอันศักดิ์สิทธิ์ (ค.ศ. 1612 - ค.ศ. 1619)
 พระมหากษัตริย์แห่งเยอรมนี (ค.ศ. 1612 - ค.ศ. 1618) 
พระมหากษัตริย์ฮังการี ค.ศ. 1608]] - ค.ศ. 1619)
พระมหากษัตริย์โบฮีเมีย (ค.ศ. 1611 - ค.ศ. 1619) 
มากราฟแห่งโมราเวีย (ค.ศ. 1608 - ค.ศ. 1619)
 อาร์ชดยุกแห่งออสเตรีย (ค.ศ. 1608 - ค.ศ. 1619) 
 อาร์ชดยุกแห่งเฟอร์เธอร์ออสเตรีย (ค.ศ. 1612 - ค.ศ. 1619)
# เจ้าชายฟิลิปปอสแห่งกรีซและเดนมาร์ก
เจ้าชายฟิลิปปอสแห่งกรีซและเดนมาร์ก (26 เมษายน พ.ศ. 2529) เป็นพระราชโอรสพระองค์เล็กในสมเด็จพระราชาธิบดีกอนสตันดีโนสที่ 2 กับสมเด็จพระราชินีอันเนอ-มารีแห่งกรีซ แห่งราชวงศ์กลึคส์บวร์ค

เจ้าชายฟิลิปปอสแห่งกรีซและเดนมาร์กทรงได้รับการจัดอยู่ในราชนิกุลรุ่นเยาว์ที่เซ็กซีมากสุดในโลกของเว็บไซต์ฟอร์บส์ดอตคอม โดยทรงอยู่ในลำดับที่ 19 ของโลก
# จักรพรรดิแฟร์ดีนันท์ที่ 3 แห่งจักรวรรดิโรมันอันศักดิ์สิทธิ์
จักรพรรดิแฟร์ดีนันท์ที่ 3 แห่งโรมันอันศักดิ์สิทธิ์  (13 กรกฎาคม ค.ศ. 1608 - 2 เมษายน ค.ศ. 1657) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ฮาพส์บวร์ค ผู้ทรงครองราชบัลลังก์ระหว่างปี ค.ศ. 1637 จนเสด็จสวรรคตเมื่อวันที่ 2 เมษายน ค.ศ. 1657 พระองค์เป็นพระราชโอรสองค์โตในสมเด็จพระจักรพรรดิแฟร์ดีนันท์ที่ 2 แห่งโรมันอันศักดิ์สิทธิ์ และพระอัครมเหสีองค์แรกมาเรีย อันนาแห่งบาวาเรีย

 พระอิสริยยศ
สมเด็จพระจักรพรรดิแห่งจักรวรรดิโรมันอันศักดิ์สิทธิ์ (ค.ศ. 1637 - ค.ศ. 1657)
 พระมหากษัตริย์แห่งเยอรมนี (ค.ศ. 1636 - ค.ศ. 1653) 
พระมหากษัตริย์ฮังการี (ค.ศ. 1625 - ค.ศ. 1647)
พระมหากษัตริย์โบฮีเมีย (ค.ศ. 1627 - ค.ศ. 1646) 
 อาร์ชดยุกแห่งออสเตรีย (ค.ศ. 1637 - ค.ศ. 1657) 
 ดยุกแห่งเทสเช็น (ค.ศ. 1654 - ค.ศ. 1657)
# ไฮน์ริคที่ 5 ดยุคแห่งบาวาเรีย
ไฮนริคที่ 5 ดยุกแห่งบาวาเรีย  (? - ค.ศ. 1026) เฮนรีแห่งตระกูลลักเซมเบิร์กมีบรรดาศักดิ์เป็นเคานท์แห่งลักเซมเบิร์ก (ในชื่อ เฮนรีที่ 1) ตั้งแต่ปี ค.ศ. 998 เป็นดยุกแห่งบาวาเรีย(ในชื่อ ไฮนริคที่ 5) ตั้งแต่ปี ค.ศ. 1004 เฮนรีเป็นบุตรของซีกฟรีดแห่งลักเซมเบิร์กและเฮดวิจแห่งนอร์ดเกา
 
ในการประชุมสงฆ์ที่ราทิสบอนในปี ค.ศ. 1004 เฮนรีได้รับบาวาเรียจากพี่เขยสมเด็จพระจักรพรรดิไฮนริคที่ 2 แห่งโรมันอันศักดิ์สิทธิ์ ผู้เดิมเป็นดยุกแห่งบาวาเรีย ในปี ค.ศ. 1009 เมื่อเฮนรีไปมีปากมีเสียงกับสมเด็จพระจักรพรรดิไฮนริค พระองค์ก็ทรงยึดตำแหน่งดยุกคืนแต่กลับมาคืนให้ในปี ค.ศ.  1017 เฮนรีไม่ได้สมรสเมื่อเสียชีวิตอาณาจักรเคานท์ก็ตกไปเป็นของหลานไฮนริคที่ 7 บาวาเรียคืนไปเป็นของพระจักพรรดิที่ขณะนั้นคือสมเด็จพระจักรพรรดิคอนราดที่ 2Britannica online encyclopedia article on Conrad II (Holy Roman emperor) ผู้หันไปยกให้แก่พระราชโอรสผู้ต่อมาขึ้นครองราชย์เป็นสมเด็จพระจักรพรรดิไฮนริคที่ 3
# โรมีโอและจูเลียต (พ.ศ. 2511)
โรมีโอและจูเลียต เป็นภาพยนตร์ที่ออกฉายในปี พ.ศ. 2511 กำกับและเขียนบทโดยฟรังโก เซฟฟริเรลลี ผู้กำกับชาวอิตาลี โดยดัดแปลงจากบทละครโศกนาฏกรรมโรเมโอและจูเลียต ของวิลเลียม เชกสเปียร์  นำแสดงโดย เลนนาร์ด ไวท์ทิง และโอลิเวีย ฮัซซีย์ และให้เสียงบรรยายโดย ลอเรนซ์ โอลิเวียร์ เหตุการณ์ในเรื่องเกิดขึ้นในอิตาลี ราวศตวรรษที่ 15 ในยุคฟื้นฟูศิลปวิทยา  โดยภาพยนตร์ถ่ายทำที่โบราณสถานต่าง ๆ ในอิตาลีตลอดทั้งเรื่อง

ภาพยนตร์ได้รับการเสนอชื่อเข้าชิง 4 รางวัลออสการ์ รวมทั้งสาขาภาพยนตร์ยอดเยี่ยม และผู้กำกับยอดเยี่ยม ได้รับ 2 รางวัลในสาขาการกำกับภาพยอดเยี่ยม และการออกแบบเครื่องแต่งกาย http://www.imdb.com/title/tt0063518/awards ส่วนเลนนาร์ด ไวท์ทิง และโอลิเวีย ฮัซซีย์ ซึ่งมีผลงานแสดงเรื่องนี้เป็นเรื่องแรก ได้รับรางวัลนักแสดงนำหน้าใหม่ชาย และหญิงที่น่าจับตามอง รางวัลลูกโลกทองคำ  

ดนตรีประกอบภาพยนตร์ แต่งโดย นิโน โรตา เพลงธีมของเรื่อง ขื่อเพลง "Love Theme from Romeo and Juliet" กลายเป็นเพลงที่ได้รับความนิยมไปทั่วโลก ถูกนำไปบรรเลงโดยวงออเคสตราของเฮนรี แมนซินี ขึ้นถึงอันดับหนึ่งในสหรัฐอเมริกาในปี 1969 Bronson, Fred: Billboard's Book Of #1 Hits, 3rd Edition, page 255, Billboard Publications, inc., New York, New York 1992, ISBN #0-8230-8298-9 และนำไปใส่คำร้องทั้งในภาษาอังกฤษและอิตาลี
 ฉบับที่ใช้ในภาพยนตร์ ใช้ชื่อว่า "What Is a Youth" คำร้องภาษาอังกฤษโดย Eugene Walter
 ฉบับ "A Time for Us" คำร้องภาษาอังกฤษโดย Larry Kusik และ Eddie Snyder
 ฉบับ "Ai Giochi Addio" คำร้องภาษาอิตาลีโดย Elsa Morante  นิยมนำไปขับร้องโดยนักร้องโอเปร่า เช่น ลูชาโน ปาวารอตตี
 ฉบับ "Un Giorno Per Noi" คำร้องภาษาอิตาลี แปลจาก "A Time for Us" ขับร้องโดย จอช โกรแบน ในอัลบัม Awake ปี 2006

ในภาพยนตร์มีฉากเปลือยกายของโอลิเวีย ฮัซซีย์ ซึ่งมีอายุเพียง 15 ปีในขณะแสดง ทำให้ภาพยนตร์ได้รับการเรทภาพยนตร์ในอเมริกาเป็น G ต่อมาได้รับการจัดใหม่เป็น PG
# ทะเลสาบซางามิ
ทะเลสาบซางามิ  เป็นทะเลสาบเทียมในเมืองซางามิฮาระ จังหวัดคานางาวะ ในภูมิภาคคันโตของญี่ปุ่น สร้างขึ้นเมื่อ พ.ศ. 2490 โดยสร้างเขื่อนกั้นแม่น้ำซางามิ เพื่อผลิตไฟฟ้ากำลังน้ำและเป็นสถานที่พักผ่อนหย่อนใจ เคยใช้เป็นสถานที่จัดการแข่งขันพายเรือแคนูและพายเรือกรรเชียงในกีฬาโอลิมปิกฤดูร้อน 1964 ที่จัดขึ้นที่โตเกียว ซึ่งอยู่ห่างจากทะเลสาบ 1964 Summer Olympics official report Volume 1, Part 1.  p. 131.  Accessed September 11, 2008.

 การรักษาน้ำ 
ใน พ.ศ. 2527 รอบทะเลสาบซางามิมีโรงงานบำบัดน้ำเสีย 174 แห่ง
# มัคซีมีลีอานที่ 1 ผู้คัดเลือกแห่งบาวาเรีย
มัคซีมีลีอานที่ 1 ผู้คัดเลือกแห่งบาวาเรีย (17 เมษายน ค.ศ. 1573 – 27 กันยายน ค.ศ. 1651) เป็นประมุขของดัชชีแห่งบาวาเรียแห่งตระกูลวิทเทลส์บัค และเป็นเจ้านครรัฐผู้คัดเลือกแห่งจักรวรรดิโรมันอันศักดิ์สิทธิ์ สมัยการปกครองของดยุกมัคซีมีลีอานเป็นสมัยของสงครามสามสิบปี

มัคซีมีลีอานเกิดที่มิวนิกเป็นพระโอรสองค์ใหญ่ของวิลเฮ็ล์มที่ 5 ดยุกแห่งบาวาเรียและเรอนีแห่งลอแรน ได้รับการศึกษากับเยซูอิด มัคซีมีลีอานทรงเริ่มเข้ารับราชการในปี ค.ศ. 1591  ในปี ค.ศ. 1595 ทรงเสกสมรสกับลูกพี่ลูกน้องของพระองค์ คือ เอลีซาแบ็ต เรอนี พระธิดาของชาร์ลที่ 3 ดยุกแห่งลอแรน ผู้เป็นพระมาตุลา และในปี ค.ศ. 1597 มัคซีมีลีอานก็ได้รับครองราชย์เป็นดยุกแห่งบาวาเรีย เมื่อวิลเฮ็ล์มที่ 5 พระบิดาสละราชสมบัติ สองสามเดือนหลังจากการสิ้นพระชนม์ของเอลีซาแบ็ตในปี ค.ศ. 1635 มัคซีมีลีอานก็ทรงเสกสมรสกับพระภาติกาพระชันษา 25 ปี มาเรีย อันนาแห่งออสเตรียพระราชธิดาในจักรพรรดิแฟร์ดีนันท์ที่ 2 แห่งจักรวรรดิโรมันอันศักดิ์สิทธิ์กับ มาเรีย อันนาแห่งบาวาเรีย พระขนิษฐาของพระองค์
# ครอกโคไดล์
ครอกโคไดล์ (ในภาษาอังกฤษเรียกว่า crocodile ซึ่งแปลว่า จระเข้) อาจหมายถึง
 ครอกโคไดล์ (วันพีซ) เป็นผู้บงการในภาคทะเลทรายและเป็น 7 เทพโจรสลัด
 จิม ครอกโคไดล์ ตัวละครจากเรื่องเกมกลคนอัจฉริยะ GX
 ครอกโคไดล์ (เสื้อผ้า) ยี่ห้อเสื้อผ้า
 ครอกโคไดล์ (บริษัท) สำนักงานนักพากย์ของญี่ปุ่น
# ประวัติศาสตร์ฮิตไทต์
ฮิตไทต์  ฮิตไทต์เป็นชนโบราณที่พูดภาษาตระกูลภาษาอินโด-ยูโรเปียนและก่อตั้งอาณาจักรที่มีศูนย์กลางอยู่ที่ฮัตทูซา (Hattusa) ทางตอนเหนือของตุรกีตั้งแต่ศตวรรษที่ 18 ก่อนคริสต์ศักราช ในศตวรรษที่ 14 ก่อนคริสต์ศักราช “ราชอาณาจักรฮิตไทต์” ก็รุ่งเรืองถึงจุดสูงสุดโดยอาณาบริเวณที่ครอบคลุมตอนกลางของอานาโตเลีย ด้านตะวันตกเฉียงเหนือของซีเรียไปจนจรดอูการิต (Ugarit) และตอนเหนือของเมโสโปเตเมีย หลังจากปี 1180 ก่อนคริสต์ศักราชท่ามกลางความวุ่นวายต่าง ๆ ในเลแวนต์ที่เกิดจากการรุกรานของชนทะเล (Sea Peoples) จักรวรรดิฮิตไทต์ก็สลายตัวลงเป็นนครรัฐไซโรฮิตไทต์ (Syro-Hittite states) หลายนครที่เป็นอิสระต่อกัน บางนครก็รุ่งเรืองต่อมาจนถึงศตวรรษที่ 8 ก่อนคริสต์ศักราช ประวัติศาสตร์ของวัฒนธรรมชนฮิตไทต์ทราบได้จากบันทึกอักษรรูปลิ่มที่พบในบริเวณที่เคยเป็นอาณาจักร และจากการติดต่อทางการค้าขายและการทูตที่พบในสถานที่เก็บหลักฐานโบราณของอียิปต์และตะวันออกกลาง

 ฮัตเทียน และ ฮิตไทต์ 
thumb|400px|left|ผลของการโยกย้างถิ่นฐานของฮิตไทต์ราว 1900 ปีก่อนคริสต์ศักราช
โดยทั่วไปแล้วก็สรุปกันว่าชาวฮิตไทต์เข้ามาในอานาโตเลียราว 2,000 ปีก่อนคริสต์ศักราช ขณะที่ภูมิภาคเดิมของฮิตไทต์ยังคงเป็นเรื่องที่โต้แย้งกันอยู่ แต่ก็มีหลักฐานที่แน่นหนาราวร้อยปีมาแล้วว่าเป็นดินแดนอินโด-ยูโรเปียนในศตวรรษที่ 4 และ 3 ก่อนคริสต์ศักราชที่ในปัจจุบันคือบัลแกเรียและยูเครน ฮิตไทต์และชนอื่น ๆ ในกลุ่มอานาโตเลียมาจากทางตอนเหนือที่อาจจะเป็นบริเวณทะเลแคสเปียน การโยกย้ายเข้าไปในบริเวณอานาโตเลียอาจจะเป็นการเริ่มการโยกย้ายถิ่นฐานครั้งใหญ่ในตะวันออกกลางเมื่อ 1900 ปีก่อนคริสต์ศักราช (1900 BCE Near East mass migration) ผู้ที่ตั้งถิ่นฐานอยู่เดิมกลุ่มหลักในอานาโตเลียขณะนั้นคือฮัตเทียน นอกจากนั้นก็ยังมีอาณานิคมอัสซีเรียอยู่ด้วย ซึ่งเป็นกลุ่มที่ฮิตไทต์รับอักษรรูปลิ่มมาใช้ ฮิตไทต์ใช้เวลานานกว่าที่จะก่อตั้งตนเองเป็นหลักเป็นฐานในอานาโตเลีย ชั่วระยะเวลาหนึ่งฮิตไทต์ก็ตั้งตัวเป็นกลุ่ม ๆ ตามเมืองต่าง ๆ อิสระจากชนกลุ่มอื่น ๆ แต่เมื่อมีประมุขผู้เข้มแข็งที่มีศูนย์กลางอยู่ที่ Boğazköy ก็สามารถรวมตัวกันได้ และพิชิตดินแดนส่วนใหญ่ในอานาโตเลียที่ก่อตั้งขึ้นเป็นราชอาณาจักรฮิตไทต์http://www.utexas.edu/cola/centers/lrc/eieol/hitol-0-X.html  Hittite Online by Winfred P. Lehmann and Jonathan Slocum

ราว 2,000 ปีก่อนคริสต์ศักราช ฮิตไทต์มีศูนย์กลางอยู่ที่ฮัตทูซา (Hattusa) ที่ต่อมากลายมาเป็นศูนย์กลางของราชอาณาจักรฮิตไทต์ บริเวณนี้เดิมเป็นที่ตั้งถิ่นฐานของผู้ที่มีวัฒนธรรมที่เป็นเอกลักษณ์และพูดภาษาที่ไม่ใช่กลุ่มภาษาอินโด-ยูโรเปียน นักการศึกษาเกี่ยวกับอานาโตเลียเรียกภาษานี้ว่า "ภาษาฮัตติก" (Hattic) เพื่อให้แตกต่างจากภาษาฮิตไทต์ที่เป็นภาษาในกลุ่มภาษาอินโด-ยูโรเปียน ที่ใช้ในช่วงเวลาเดียวกันราว 2000 ปีก่อนคริสต์ศักราช และกลายมาเป็นภาษาราชการของราชอาณาจักรฮิตไทต์เป็นเวลาราวหกถึงเจ็ดร้อยปีต่อมา "ฮิตไทต์" เป็นชื่อสมัยใหม่ที่ใช้เรียกภาษานี้ แต่ภาษาท้องถิ่นเรียกว่า "เนซิลี" (Nesili) หรือ "ในภาษาของเนซา" (Neša)

กลุ่มฮิตไทต์แรกที่ไม่ทราบที่มารับวัฒนธรรมของฮัตเทียนมาใช้เป็นอันมาก และวัฒนธรรมของพ่อค้าอัสซีเรีย—โดยเฉพาะการใช้อักษรรูปลิ่มและการใช้ตราประทับกลม

การที่ภาษาฮัตติกยังคงเป็นภาษาที่ใช้ในทางศาสนาในราชอาณาจักรฮิตไทต์อยู่เป็นเวลานานและดูเหมือนว่าความสัมพันธ์ระหว่างสองวัฒนธรรมจะดำเนินต่อเนื่องกันอยู่เป็นเวลานาน ทำให้ไม่ทราบว่าผู้พูดภาษาฮัตติก— ฮัตเทียน— ถูกกำจัดโดยผู้พูดภาษาฮิตไทต์ หรือถูกกลืนชาติ หรือเพียงแต่ยอมใช้ภาษาเท่านั้น
# จักรวรรดิอะคีเมนิด
จักรวรรดิอะคีเมนียะห์ หรือ จักรวรรดิเปอร์เชียอะคีเมนียะห์ (, ; ประมาณ 550 – 330 ปีก่อนคริสต์ศักราช) เป็นหนึ่งในจักรวรรดิแรกของจักรวรรดิเปอร์เชียที่ปกครองอาณาบริเวณส่วนใหญ่ของเกรตเตอร์อิหร่านที่ตามมาจากจักรวรรดิมีเดีย ในยุคที่รุ่งเรืองที่สุด จักรวรรดิอะคีเมนียะห์มีเนื้อที่ทั้งหมดประมาณ 7.5 ล้านตารางกิโลเมตร ทำให้เป็นจักรวรรดิที่มีขนาดใหญ่ที่สุดในยุคโบราณ และเป็นจักรวรรดิที่วางรากฐานของระบบการปกครองจากศูนย์กลางSchmitt Achaemenid dynasty (i. The clan and dynasty)  

จักรวรรดิอะคีเมนียะห์ที่ก่อตั้งขึ้นโดยจักรพรรดิไซรัสมหาราช ครอบคลุมอาณาบริเวณสามทวีปที่รวมทั้งดินแดนในอัฟกานิสถาน และ ปากีสถาน บางส่วนของเอเชียกลาง อานาโตเลีย เธรซ บริเวณริมฝั่งทะเลดำส่วนใหญ่ อิรัก ตอนเหนือของซาอุดีอาระเบีย จอร์แดน ปาเลสไตน์ เลบานอน ซีเรีย และอียิปต์ไปจนถึงลิเบีย จักรวรรดิอะคีเมนียะห์เป็นศัตรูของนครรัฐกรีกในสงครามกรีก-เปอร์เซีย เพราะไปปล่อยชาวยิวจากบาบิโลเนีย และในการก่อตั้งให้ภาษาแอราเมอิกเป็นภาษาราชการ และพ่ายแพ้ต่ออเล็กซานเดอร์มหาราชในปี 330 ก่อนคริสต์ศักราช

ความสำคัญทางประวัติศาสตร์โลกของจักรวรรดิอะคีเมนียะห์ที่ก่อตั้งโดยพระเจ้าไซรัสมหาราช ก็คือการวางรากฐานที่ได้รับความสำเร็จของระบบการบริหารการปกครองจากศูนย์กลาง และของรัฐบาลที่มีปรัชญาในการสร้างประโยชน์ให้แก่มวลชนSchmitt Achaemenid dynasty (i. The clan and dynasty)
# จักรวรรดิอิตาลี
จักรวรรดิอิตาลี  ก่อตั้งขึ้นโดยราชอาณาจักรอิตาลี (อิตาลีสมัยใหม่ที่เกิดขึ้นจากการรวมชาติอิตาลี (Italian unification) ที่เพิ่งเริ่มก่อตั้งขึ้นในปี ค.ศ. 1861) โดยอิตาลีได้ร่วมมือกับมหาอำนาจอื่นๆ ในยุโรปใน “การล่าอาณานิคมในแอฟริกา”  ในช่วงนี้จักรวรรดิโปรตุเกส, สเปน, เนเธอร์แลนด์, อังกฤษ และ ฝรั่งเศส ต่างก็เป็นเจ้าของอาณานิคมกันมาเป็นเวลาหลายร้อยปีแล้ว ดินแดนสุดท้ายที่ยังคงเหลือสำหรับยึดเป็นอาณานิคมคือทวีปแอฟริกาเท่านั้น 

เมื่อสงครามโลกครั้งที่หนึ่งเริ่มขึ้นในปี ค.ศ. 1914 อิตาลีก็ผนวกเอริเทรีย และ โซมาเลีย และพยายามควบคุมบางส่วนของจักรวรรดิออตโตมัน รวมทั้งลิเบีย  แต่ต้องพ่ายแพ้เมื่อพยายามยึดเอธิโอเปีย รัฐบาลฟาสซิสต์ภายใต้การนำของผู้เผด็จการเบนิโต มุสโสลินีพยายามขยายเขตแดนของจักรวรรดิเพิ่มขึ้น ทั้งโดยการใช้กำลังและโดยการขู่ว่าจะใช้กำลัง และในที่สุดก็ยึดเอธิโอเปียได้เมื่อสี่สิบปีให้หลังจากการพยายามครั้งแรก 

ระหว่างสงครามโลกครั้งที่สองอิตาลีได้เข้าข้างฝ่ายนาซีเยอรมนี แต่ในที่สุดกองกำลังฝ่ายพันธมิตรก็ยึดดินแดนโพ้นทะเลของอิตาลีได้ และเมื่ออิตาลีถูกรุกรานในปี ค.ศ. 1943 จักรวรรดิอาณานิคมอิตาลีก็สลายตัวลงไปจนหมดสิ้น

 อาณานิคม 
แอฟริกาเหนือของอิตาลี
อิตาเลียนลิเบีย

แอฟริกาตะวันออกของอิตาลี
อิตาเลียนเอริเทเรีย
อิตาเลียนโซมาลีแลนด์
อิตาเลียนเอธิโอเปีย
# รายพระนามพระมหากษัตริย์ปรัสเซีย
พระมหากษัตริย์แห่งปรัสเซีย  ทรงมาจากราชวงศ์โฮเอินท์ซ็อลเลิร์น โดยทรงเป็นผู้ปกครองมาตั้งแต่การกำเนิดของกำเนิดของรัฐเยอรมันโบราณที่ชื่อว่าปรัสเซียตั้งแต่เริ่มก่อตั้งใน ค.ศ. 1525 ในฐานะดัชชีปรัสเซีย ดัชชีนี้ได้วิวัฒนาการมาจากรัฐอัศวินทิวทัน ซึ่งเป็นรัฐนักรบครูเสดและรัฐศาสนานิกายโรมันคาทอลิกที่ตั้งอยู่บริเวณชายฝั่งตะวันออกของทะเลบอลติก อัศวินทิวทอนิกมีผู้นำคือ "อัคราจารย์" โดยคนสุดท้ายคืออัลเบร็คท์ได้หันมานับถือนิกายโปรเตสแตนต์และเปลี่ยนรัฐศาสนาให้เป็นรัฐฆราวาส กลายมาเป็นดัชชีแห่งปรัสเซีย

ต่อมาเป็นดัชชีภายใต้การปกครองของราชอาณาจักรโปแลนด์ ดัชชีปรัสเซีย ราชอาณาจักรปรัสเซียอิสระ ราชอาณาจักรภายในจักรวรรดิเยอรมัน และเสรีรัฐปรัสเซียของเยอรมนีในที่สุด

ประวัติศาสตร์ของปรัสเซียตั้งแต่ปี ค.ศ. 1618 เป็นต้นมาเกี่ยวพันอย่างใกล้ชิดกับประวัติศาสตร์ของรัฐมาร์เกรฟบรันเดินบวร์ค ประมุขของปรัสเซียดำรงตำแหน่งเป็นอีเล็คเตอร์แห่งบรานเดนบวร์กระหว่าง ค.ศ. 1618 จนถึง ค.ศ. 1806 (สำหรับรายชื่อของประมุขแห่งบรานเดนบวร์กก่อนหน้านี้ดูที่ "รายพระนามผู้ปกครองบรันเดินบวร์ค")

ดยุกแห่งปรัสเซีย (1525–1701)

 กษัตริย์แห่งปรัสเซีย (1701–1918) 

เส้นเวลา

ผู้อ้างสิทธิ์ในราชบัลลังก์ปรัสเซีย (1918–ปัจจุบัน)
 เจ้าชายวิลเฮ็ล์ม (อดีตจักรพรรดิ) (28 พฤศจิกายน 1918 – 4 มิถุนายน 1941)
 เจ้าชายวิลเฮล์ม มกุฎราชกุมาร (4 มิถุนายน 1941 – 20 กรกฎาคม 1951)
 ลุยส์ แฟร์ดีนันด์ (20 กรกฎาคม 1951 – 26 กันยายน 1994)
 เกออร์ค ฟรีดริช (26 กันยายน 1994 –ปัจจุบัน)

พงศาวลี
# เจ้าหญิงเธโอโดราแห่งกรีซและเดนมาร์ก
เจ้าหญิงเธโอโดราแห่งกรีซและเดนมาร์ก (ประสูติ 9 มิถุนายน พ.ศ. 2526) หรือชื่อในการแสดงว่า เธโอโดรา กรีซ  เป็นนักแสดงชาวอังกฤษและสมาชิกของพระราชวงศ์กรีก พระองค์เป็นพระราชธิดาในสมเด็จพระราชาธิบดีกอนสตันดีโตสที่ 2 กับสมเด็จพระราชินีอันเนอ-มารีแห่งกรีซde Badts de Cugnac, Chantal. Coutant de Saisseval, Guy. Le Petit Gotha. Nouvelle Imprimerie Laballery, Paris 2002, p. 539 (French) ISBN 2-9507974-3-1

เธโอโดราเข้ารับการศึกษาจากโรงเรียนหญิงล้วนที่โรงเรียนโวลดิงแฮมที่เซอร์รีย์ อังกฤษ ช่วง พ.ศ. 2537–2544 หลังจากนั้นก็ทรงเข้าศึกษาที่วิทยาลัยเซนต์ฟิลิปในอลิซสปริงส์ ประเทศออสเตรเลีย แล้วทรงศึกษาต่อระดับอุดมศึกษาที่มหาวิทยาลัยบราวน์ โดยใช้ชื่อว่า เธโอโดรา กรีซ จึงสำเร็จการศึกษาศิลปศาสตร์บัณฑิตเมื่อวันที่ 28 พฤษภาคม พ.ศ. 2549 

จากนั้นก็เธโอโดรสทรงศึกษาระดับปริญญาตรีสองปีที่มหาวิทยาลัยนอร์ทอีสเทิร์นที่บอสตัน และหลักสูตรสี่ปีที่มหาวิทยาลัยบราวน์ ในสาขาศิลปะการละคร ปัจจุบันทรงศึกษาต่อที่วิทยาลัยศิลปะและการออกแบบกลางเซนต์มาร์ติน (Central Saint Martins College of Art and Design)

 ผลงานการแสดง 
 De vilde svaner (2551)
 The Lightkeepers (2552)
 Sroloc (2553) 
 Nevan Saunders' Quest for Fame: A Documentary by Kip Griffen (2554)
 The Bold and the Beautiful (2554–2557)
 June (2557)
 Shang (2556)
 Little Boy (2558)